《水调歌头（寿建阳刘宰）》
宋代·祖吴

佳丽东阳境，瑞炁晓笼晴。中元逾了十日，上相喜重生。四海文逾宗匠，百里弦歌德化，官与水双清。恳切劝分意，赈恤活饥甿。

幸依刘，空颂鲁，阻称觥。遥瞻快倚楼上，一点寿星明。闻道玺书将下，看取蓬瀛直造，指日秉钧衡。大展平戎略，谈笑复神京。

作者简介：吴，建安人，宝庆二年（1226）进士。